Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: szóló jogszabályok. Az államháztartásról szóló 1992. évi XXXVIII. törvény (Áht.)
Paragraph Index: 1890

1. A GKM Kohéziós Alap Közreműködő Szervezet kialakításának alapelvei A GKM Kohéziós Alap Közreműködő Szervezet (KA KSZ) az Európai Unió Tanácsának 1264/1999/EC rendeletével módosított 1164/94 EC rendelet által létrehozott Kohéziós Alap támogatási eszközrendszer hazai felhasználásának kormányzati végrehajtó szerve a közlekedés területén. Feladatai: Kohéziós Alapból társfinanszírozásra kerülő közlekedési projektek előkészítésének, végrehajtásának és monitoringjának irányítása és koordinálása. Feladatait a mindenkori EU szabályozás és a hazai jogrendszer elemei rögzítik. 2006/94. szám Kapcsolatrendszere: - irányítási és koordinációs munkáját a GKM Hálózati Infrastruktúra Főosztályával, Infrastruktúra Szabályozási Főosztályával és funkcionális főosztályaival szoros együttműködésben végzi. Az együttműködés alapja az SZMSZ, - napi kapcsolatban van a Kohéziós Alap Irányító Hatósággal /IH/, - szükség esetén bevonja e munkába a tárcához tartozó intézményeket, vállalatokat, vállalkozásokat, - az IH felhatalmazása alapján kapcsolatot tart az Európai Unió támogatási rendszerének működtetésére létrehozott különféle külföldi és hazai szervezetekkel, kiemelten az Európai Bizottság illetékes főigazgatóságaival, - együttműködik az egyes projektekben érintett más tárcák hasonló szervezeteivel, - együttműködik a Pénzügyminisztériummal a tárca területét érintő, Nemzetközi Fejlesztési Intézményektől felvett hitelek elő készítésében és lebonyolításában, - együttműködik nemzetközi fejlesztési intézményekkel és pénzintézetekkel.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes